Motorsport gevier by Kyalami-feesKyalami vier op 4 November plaaslike motorsport by die Kyalami Grand Prix-renbaan in Gauteng. Die feesvieringe sluit ook ŉ Extreme-fees in wat ŉ aksiebelaaide program van twee-, en vierwielbaanwedrenne bied. Toeskouers kan na die volgende uitsien: Sasol Global Touring Cars Engen Volkswagen Cup Investchem Formula 1600 Hankook Formula Vee G&H Transport Extreme Supercars 111 & Superhatch VW Challenge Kawasaki ZX10 Cup Bridgestone Thunderbikes Challenge & Sub 10 Daar sal ook ŉ vertoning wees met 30 motors van die Kaapse V8 Master-reeks in ŉ 10 rondte-resies. Soos in die ou dae is die toeskouerwalle terug en dit bied fantastiese uitkykpunte en uitsigte van die baan. Toeskouers word aangemoedig om hulle braaiers saam te bring. ŉ Pylvakparade (“grid walk”) vind ook tydens middagete plaas waar toeskouers die renjaers kan ontmoet en die motors van naby kan aanskou. Kaartjies kan by iTickets.co.za gekoop word. Kaartjies kos tussen R50 en R400 pp. Kuipekaartjies is R75 elk en kinders onder 12 jaar oud is gratis.